崔志雄

崔志雄係前香港會計師，占飛百貨前股東，曾經得到前特首董建華嘉許，佢因為同未成年少女性交，喺2010年初被判囚4年8個月。

崔志雄1940年代出世，2010年初嗰時61歲，之前做過屈洪疇會計師事務所董事，嚮佐敦彌敦道立信大廈做過嘢。

崔志雄鐘意上網援助交際，約出街食飯，又要求對方介紹佢識其他女仔，應承畀300蚊酬勞，200蚊介紹費。香港警方調查崔志雄，發現過百張針孔相機性愛光碟，係崔志雄做男主角，同唔同女仔性交嘅過程。

崔志雄原本學歷高又做會計師，嚮業界出名。佢犯官非都有其他城中名人同佢寫求情信。

屈洪疇會計師事務所，寫字樓嚮中環皇后大道中新世界大廈。
 立信大廈，嚮九龍佐敦彌敦道，係一幢50年樓齡嘅出名商住大廈。

崔氏
香港會計師
香港罪犯